OpenLLM-France/wikimedia huggingface dataset:
# The Uplift Mofo Party Plan

The Uplift Mofo Party Plan Red Hot Chili Peppers taldearen hirugarren musika diskoa da, 1987an argitaratutakoa.

## Kantu zerrenda

Kantu guztiak Flea, Jack Irons, Anthony Kiedis eta Hillel Slovakenak dira, besterik adierazten ez bada.
* "Fight Like a Brave" – 3:53
* "Funky Crime" – 3:00
* "Me & My Friends" – 3:09
* "Backwoods" – 3:08
* "Skinny Sweaty Man" – 1:16
* "Behind the Sun" (Michael Beinhorn, Flea, Irons, Kiedis, Slovak) – 4:40
* "Subterranean Homesick Blues" (Bob Dylan) – 2:34
* "Party on Your Pussy" ("Special Secret Song Inside" on pre-remaster versions) – 3:16
* "No Chump Love Sucker" – 2:42
* "Walkin' on Down the Road" (Flea, Irons, Kiedis, Cliff Martinez, Slovak) – 3:49
* "Love Trilogy" – 2:42
* "Organic Anti-Beat Box Band" – 4:10

### 2003ko edizioko kantu gehigarriak

* "Behind the Sun" (demo instrumentala) (Beinhorn, Flea, Irons, Kiedis, Slovak) – 2:55
* "Me & My Friends" (demo instrumentala) – 1:56

## Kanpo estekak

* Datuak: Q183034
# The Unknown (1927ko filma)

The Unknown (euskaraz Ezezaguna) 1927ko Tod Browning estatubatuar zinema zuzendariak zuzendutako beldurrezko film mutu bat da. Lon Chaney, Norman Kerry, Joan Crawford eta Nick De Ruiz aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Alonzo (Lon Chaney) Zanzi (Nick De Ruiz) ijitoaren zirkuaren ikuskizun batean lan egiten duen gizon bat da. Besomotza izan arren, Alonzok Zanziren alaba ederra Nanonen (Joan Crawford) hanketara labanak trebeziaz jaurtitzen ditu. Neska gazteari ez zaio zirkuko gizonek ukitu dezaten gogoko, bereziki Malabar indartsuak (Norman Kerry). Baina Alonzorekin oso gustura sentitzen da, baina azken hau ez da besteei esaten dien pertsona.

## Aktoreak

* Lon Chaney: Alonzo besogabea
* Norman Kerry: Malabar ahaltsua
* Joan Crawford: Nanon Zanzi (jatorrizko estreinaldian Estrellita)
* Nick De Ruiz: Antonio Zanzi
* John George: Cojo
* Frank Lanning: Costra
* Polly Moran: Landlady (ezabatutako eszenak)
* Bobbie Mack: Ijitoa (ezabatutako eszenak)
* Louise Emmons: Emakume ijitoa (krediturik gabe)
* Julian Rivero: Ikuslegoko gizona (krediturik gabe)
* Billy Seay: Otso Txikia (krediturik gabe)
* John St. Polis: Zirujaua (krediturik gabe)

## Kanpo estekak

* IMDBko fitxa irakurgai (Ingelesez)
* Datuak: Q1197672
* Multimedia: The Unknown (1927 film) / Q1197672
# The Untouchables (1959ko telesaila)

    Artikulu hau telesailari buruzkoa da; beste esanahietarako, ikus «The Untouchables».
The Untouchables estatubatuar telesail ospetsua da, ABC telebista kateak 1959tik 1963ra arte igorri zuena.
Eliot Nessek eta Oscar Fraleyk idatzitako izen bereko liburuan oinarrituta, lehenengoaren memoriak biltzen ditu, Estatu Batuetan lege lehorrean agente federala izan zena eta 1930eko hamarkadan Chicagon krimena borrokatu zuena. Ness bere balioagatik eta ustelezintasunagatik aukeratutako agenteen talde berezi baten kidea izan zen, "Ukiezinak" (ingelesez: Untouchables) ezizena jaso zutena. 1987an Brian De Palmak gai berari buruz The Untouchables filma zuzendu zuen.

## Aktore eta pertsonaiak

* Robert Stack : Eliot Ness
* Walter Winchell : narratzailea
* Nicholas Georgiade : Enrico Rossi (113 atal)
* Paul Picerni : Lee Hobson (91 atal)
* Abel Fernandez : William Youngfellow (83 atal)
* Steve London : Jack Rossman (63 atal)
* Bruce Gordon : Frank Nitti (30 atal)
* Frank Wilcox : Beecher Asbury (20 atal)
* Jerry Paris : Martin Flaherty (16 atal)
* Anthony George : Cam Allison (12 atal)
* Robert Bice : Jim Johnson (17 atal)

## Kanpo estekak

* Datuak: Q1247488
* Multimedia: The Untouchables (1959 TV series) / Q1247488
# The Upshaws

The Upshaws estatubatuar sitcom telesaila da, Regina Y. Hicksek eta Wanda Sykesek Netflixerako sortua.

## Sinopsia

Oharra: Atal honek istorio osoa edo amaiera argitzen du.
Sitcom estiloko komedia honetan, langile klaseko familia afro-amerikar baten istorioa bildu dute. AEBetako Indiana estatuan girotuta, familiak ez du etorkizunerako plan zehatzik, eta ahaleginak eta bi egiten ditu bizimodua aurrera ateratzeko. Lau protagonistak beltzak dira, eta hori da telesaila bereizten duten ezaugarrietako bat; izan ere, sitcom-etan familia zuriak nagusitu izan dira luzaroan.

## Aktoreak

* Wanda Sykes: Lucretia Turner
* Mike Epps: Bernard "Bennie" Upshaw, Sr.
* Kim Fields: Regina Upshaw
* Diamond Lyons: Kelvin Upshaw
* Khali Spraggins: Aaliyah Upshaw
* Page Kennedy: Duck
* Jermelle Simon: Bernard Upshaw
* Gabrielle Dennis: Tasha Lewis
* Journey Christine: Maya Upshaw

## Erreferentziak

* ↑ «The Upshaws» Berria 2021-05-15 CC BY-SA 4.0 lizentziapean.

## Kanpo estekak

* Datuak: Q106874761
# The Untouchables (filma)

    Artikulu hau filmari buruzkoa da; beste esanahietarako, ikus «The Untouchables».
The Untouchables (euskaraz: «Ukiezinak») 1986ko Brian De Palma estatubatuar zinema zuzendariaren filma bat da. Oscar Fraley idazlearen The Untouchables liburuan oinarritua dago, eta FBIko Eliot Ness agenteak eta Ukiezinak zeritzon taldeak Al Capone mafiaburua atzemateko izan zituzten gorabeherak kontatzen ditu. Bertan, Kevin Costner, Charles Martin Smith, Andy García, Robert De Niro eta Sean Connery aktoreek antzeztu zuten.
Filmak Gizonezko bigarren aktore onenaren Oscar Saria (Sean Connery) irabazi zuen, bai eta Jatorrizko soinu banda onenaren Oscar Sariaren izendapena jaso ere (Ennio Morricone)

## Argumentua

Oharra: Atal honek istorio osoa edo amaiera argitzen du.
1920eko hamarkadaren amaiera eta 1930eko hamarkadako hasierako Lege Lehor garaiko Chicago hiria. FBIko Eliot Ness agenteak (Kevin Costner) hiriko krimen antolatuaren jaun eta jabe den Al Capone gangsterra (Robert De Niro) nola edo hala atzemateko ahaleginean dabil. Froga falta dela eta ezin zaizkio hilketa, estortsio edota legezkanpoko alkohola saltzearen delituak leporatu, baina Nessek Malone (Sean Connery) polizia beterano eta azeriaren laguntzaz bi polizia zintzo (Andy Garcia eta Charles Martin Smith) erreklutatu eta Ukiezinak izeneko taldea sortuko dute, hauek Al Caponeri edozein motatako delitua leporatuz nola edo hala espetxeratzeko asmoa erakutsiko dute.

## Aktoreak

* Kevin Costner - Eliot Ness
* Sean Connery - Jim Malone
* Charles Martin Smith - Oscar Wallace agentea
* Andy García - George Stone/Giuseppe Petri agentea
* Robert De Niro - Al Capone
* Richard Bradford - Mike Dorsett polizia buruzagia
* Jack Kehoe - Walter Payne
* Brad Sullivan - George
* Billy Drago - Frank Nitti
* Patricia Clarkson - Catherine Ness
* Vito D'Ambrosio - Bowtie gidaria
* Steven Goldstein - Scoop
* Peter Aylward - Anderson tenientea
* Don Harvey - Preseuski ofiziala
* Robert Swan - Mountie kapitaina

## Kanpo estekak

* The Untouchables filmaren IMDBko fitxa irakurgai (Ingelesez)
* Datuak: Q108525
* Multimedia: The Untouchables (film) / Q108525
# The Unusual Suspects (telesaila)

The Unusual Suspects australiar telesaila da, Jessica Redenbachek SBSerako sortua. Telesailak 1995eko The Usual Suspects kultuko filmetik hartu ditu izena eta inspirazio dramatikoa.

## Sinopsia

Oharra: Atal honek istorio osoa edo amaiera argitzen du.
Iduneko milioidun baten lapurreta da lau ataleko dramedia honen abiapuntua. Filipinetako emakumezko enpresaburu baten bizitza eredugarria hankaz gora jarriko du gertakari horrek, eta kontakizunean nahasiko dira polizia ikerketa, ezkutuko negozioak eta amodio debekatuak.

## Aktoreak

* Miranda Otto: Sara Beasley
* Aina Dumlao: Evie De La Rosa
* Michelle Vergara Moore: Roxanne Waters
* Peter O'Brien: Nick Parker-Smith
* Matt Day: Garth Beasley
* Toby Leonard Moore: Jordan Waters
* Lena Cruz: Amy
* Susana Downes: Gigi
* Ari Boyland: Dean
* Heather Mitchell: Birdie
* James Lugton: Detective Andrew Moran
* Renee Lim: Detective Claudia Lin
* Susie Porter: Rae
* Sandy Gore: Jeannie
* Megan Smart: Paloma
* Andrea Demetriades: Martha Drewe
* Blake Santos: Joshua Waters
* Avery Santos: Rory Waters
* Darcey O’Brien: Charlie
* Emma Cleland: Maxi Beasley
* Liam Cleland: Ollie Beasley
* Miguel Castro: Modesto
* Danielle David: Melanie

## Erreferentziak

* ↑ «The Unusual Suspects» Berria 2021-10-23 CC BY-SA 4.0 lizentziapean.

## Kanpo estekak

* Datuak: Q99763720
# The Upper Room (musika taldea)

The Upper Room euskaraz abesten duen gospel talde donostiarra da.
2005ean Iñaki Miguel pianojoleak eta Mikel San Jose abeslariak sortu zuten taldea. Bikote gisa Euskal Herriko kultur etxetan, elizetan eta aretoetan eman zituzten kontzertuak eta gaur egun egun zazpikote batek osatzen du taldea, pianoaz gain bateria eta baxua baitute eta hiru kidek koruak egiten dituzte.

## Erreferentziak

* ↑ «'The Upper Room' donostiarren gospel musika, Amurrio Antzokiaren Gabonetako proposamena» El Correo 2017-12-08 (Noiz kontsultatua: 2020-05-28).
* ↑ «Gospel: "The Upper Room"» Aretxabaletako Udala (Noiz kontsultatua: 2020-05-28).
* ↑ «The Upper Room» www.donostiakultura.eus (Noiz kontsultatua: 2020-05-28).
* Datuak: Q97204001
# The Universal

The Univesal (euskaraz Unibertsalak) Blur ingeles rock alternatibo musika taldearen abesti bat da. 1995an The Great Escape diskoaren barnean argitaratu zuten.
Abestiaren bideoklipa Stanley Kubrick zinema zuzendariaren A Clockwork Orange filmako tabernan girotua dago, filma horretako pertsonaiekin lotura ugari dituelarik.

## Kanpo estekak

* The Univesal abestiaren bideoklipa ikusgai eta entzungai (Ingelesez)
* Datuak: Q3180345
# The Universe (Dubai)

The Universe (euskaraz: «unibertsoa») Arabiar Emirerri Batuetako Dubai hirian aurkeztutako uharte artifizialak eraikitzeko proiektua da. Uharte multzoa eraikitzeko proiektua Nakheelek aurkeztu zuen eta 2008ko urtarrilaren 19an onartu zuen Dubaiko agintaritzak. 2009an behin betiko bertan behera utzi zuten.

## Ezaugarriak

The Universe uharteak Dubaiko kostaldetik gertu kokatuko dira, The World konplexua inguratuz eta Jumeirah eta Deira palmondoetatik hurbil.

## Ikus, gainera

* Jebel Ali palmondoa
* Deira palmondoa
* The World
* Jumeirah palmondoa

## Kanpo estekak

* (Ingelesez) Proiektuaren aurkezpena Nakheel sustatzailearen webgunean.
* Datuak: Q928900
# Teklatu-jotzaile

Teklatu-jotzailea edo teklista tekla-instrumentuak jotzen dituen musikaria da.

## Kanpo estekak

* Datuak: Q1075651
* Multimedia: Keyboardists / Q1075651
# Teklatu (argipena)

Teklatu, klabier edo giltzadi hitzek adiera zenbait ditu:
* informatikan, teklatua, klabiera edo giltzadia karaktere motako datuak edo aginduak sartzeko periferikoa.
* musikan, teklatua, klabiera edo giltzadia musika-tresna mota bat.
# Teknezio

Teknezioa elementu kimiko bat da, Tc ikurraz adierazten da eta 43 zenbaki atomikoa dituena. Taula periodikoan 5. periodoa eta 7. taldean kokatzen da. Trantsiziozko metal bat da. Isotopo egonkorrik ez daukan elementurik arinena da.Taula periodikoan aurkitzen den lehenengo elementu sintetikoa da.

## Ezaugarri nagusiak

Trantsizio-metal kristalino eta gris zilarkara honen propietate kimikoak renioaren eta manganesoaren artekoak dira. Teknezio-99m (Tc) isomero nuklearra medikuntza nuklearrean erabiltzen da mota askotako test diagnostikoak egiteko. $^{99}$Tc isotopoa gamma izpirik gabeko beta partikulen iturri gisa erabiltzen da.
Elementua aurkitua izan baino lehen, Dmitri Mendeleievek 43. elementuaren propietateak aurresan zituen. Mendeleievek bere taula periodikoan hutsune bat zegoela konturatu zen eta falta zen elementuari eka-manganeso deitu zion. 1937an $^{97}$Tc isotopoa artifizialki sortutako lehen elementua bihurtu zen. Hortik datorkio, hain zuzen, izena (grezieraz τεχνητός, alegia "artifiziala"). Lurrean existitzen den tekneziorik gehiena fisio nuklearraren ondorio da, uranio-235 isotopoa erreaktore nuklearretan erretzean sortzen baita. Ez da existitzen 4,2 milioi urte baino gehiago irauten duten teknezio-isotoporik eta, beraz, 1952an izar gorri erraldoietan aurkitu zenean, ikusi zen izarrek elementu astunak ekoitz ditzaketela. Teknezioa modu naturalean ere agertzen da, aztarna-elementu gisa bada ere, uranio-meen fisio espontaneoaren ondorioz edo molibdeno-oreen neutroi-harrapaketaren ondorioz.

## Kanpo estekak

* Datuak: Q1054
* Multimedia: Technetium / Q1054
# Tekneziozko izar

Tekneziozko izarrak euren espektroak teknezio elementuaren presentzia adierazten duten izarrak dira. Mota honetako lehen izarrak 1952an aurkitu ziren, izar nukleosintesiaren lehen froga zuzena emanez, hau da, elementu arinagoetatik abiatuta elementu astunagoak sortzea izarren barnean. Teknezioaren isotopo egonkorrenek soilik milioi bat urteko bataz besteko bizitza dutenez, izarren barnean elementu honen presentziarako azalpen bakarra nahiko gertuko iragan batean sortu izana da. Teknezioa M motako zenbait izarretan, MS, MC motakoetan, S motakoetan eta C motako izarretan ikusi da.
Tekneziozko izar ezagunenen artean R Hydrae, T Ceti, Ji Cygni, NO Aurigae eta OP Herculis daude.

## Kanpo estekak

* Datuak: Q1351748
# Tekkadon

Tekkadon (japonieraz: 鉄火丼) japoniar gastronomiaren platera da, berez, donburi mota bat.

## Deskribapena

Berez arrozarekin egindako platera da. Gainetik atun edo izokin gordinez eta oso finez egindako sashimi jartzen zaio. Badago ere tekkadon mina ere; kasu horietan osagai desberdinak gehitzen zaizkio: osagai min nahasketa, laranja saltsa mina, biak... Normalean tipulina ere gehitzen zaio.

## Ikus, gainera

* Donburi

## Kanpo estekak

* (Ingelesez):Errezeta.
* (Ingelesez):Errezeta Youtuben.
* Datuak: Q858339
* Multimedia: Tekkadon / Q858339
# Tekken 2

Tekken 2 (japonieraz: 鉄拳2) 1995eko Namcok egindako bideo-jokoa da, arkade eta PlayStation plataformetarako sortua. Tekken saileko bigarrena izan zen.

## Sinopsia

Altzairuzko Ukabilaren Erregearen lehen Torneoaren amaieran, Kazuya Mishimak bere aita Heihachi Mishima garaitu zuen; mendeku gisa, Kazuyak Heihachiren gorpua haurtxoa zenean bota zuen labar berera jaurti zuen. Kazuyaren aitak jokoaren irekieraren sekuentzia euritsuan amildegia igotzen du, hondoa jotzen duen ekaitzarekin. Orduan Kazuyak Zaibatsu Mishimaren kontrola hartu zuen.
Kazuyak Mishima Zaibatsuren gainean duen agintea bi urtez luzatu da, baina honek ez du erakusten aita baino onberagoa denik. Kazuyaren agintaldia hilketek, ustelkeriak, legez kanpoko ikerketek eta abarrek markatzen dute. Hori guztia, Gen Diabolikoak Kazuyarengan gero eta eragin handiagoa duelako.
Heihachi bizirik dagoela entzutean, Kazuyak Altzairuzko Ukabilaren Erregearen II. Txapelketa iragartzea erabaki du, lehenengotik bi urtera.
Txapelketan edozein arerio kanporatzen dutela ziurtatzeko, Kazuyak bere agindupeko borrokalari ugari bidaltzen ditu txapelketan parte hartzera: Lee Chaolan, Anna Williams, Baek Doo San, Bruce Irvin, etab. Hala ere, horietako inork ez du lortu Heihachi, txapelketako finalista, menderatzea.
Txapelketan, Kazuyak Jun Kazama izeneko polizia bat ezagutuko du, eta, azkenean, maitemindu egingo da, «alde on» bat sortuko da Kazuya barruan, Junekiko sentitzen duen maitasunaren adierazgarri. Bestalde, Heihachik bere semearen aurka jokatuko duen txapelketako finalera iristea lortu du. Bere semearen barne borrokaz baliatuz, Heihachik Kazuya garaituko du. Gene Diabolikoa bere barnean sortutako ontasunari gailentzen zaio azkenean, eta Kazuya bere deabruzko bertsio bihurtzen da: «Devil Kazuya» deitua. Heihachik, orduan, bere semearen forma berriari aurre egin behar dio, bera ere garaituz.
Bere semea bidean berriro ez dela agertzen ziurtatzeko, Heihachik bere gorpua sumendi batera botatzen du. Bitartean, Jun, Kazuyaren semeaz haurduna, Mishima Zaibatsuren atzaparretatik ihes egitea erabakitzen du eta helmuga ezezagunarekin alde egiten du bere jaioberri semea hazteko.

## Kanpo estekak

* Datuak: Q589359
# Tekla Ikoniokoa

Tekla (antzinako grezieraz: Θέκλα, Thékla; ca. 30-325) hasierako kristau elizaren santua zen eta Paulo Tarsokoaren jarraitzaile ezaguna. Bere bizitzaren lehen agiria Testamentu berriko apokrifoetan agertzen da, Paulo eta Teklaren Ekintzatan.

## Erreferentziak

* ↑ Euskaltzaindia. 66. araua: Santutegiko izen ohikoenak. , 17 or..

## Kanpo estekak

* Datuak: Q51885
* Multimedia: Saint Thecla / Q51885
# Tekken 3

Tekken 3 (japonieraz: 鉄拳3) 1996ko Namcok egindako bideo-jokoa da, arkade eta PlayStation plataformetarako sortua. Tekken saileko hirugarrena izan zen.

## Sinopsia

Tekken 2ko gertakarietan (20 urte lehenago sagaren sekuentzia kronologikoan), Jun Kazama Kazuya Mishiman bizi den barnealdeko gaizkiaz ohartzen da. Junekiko maitasunak piztutako bere «Gen Diaboliko»aren eta bere «alde on»aren arteko barne-borroka batean murgilduta, Kazuya garaitu egin du bere aitak, Heihachi Mishimak, Mishima Zaibatsuren kontrola berreskuratu eta semea sumendi batera bota ondoren.
Kazuyako Jun haurdun dago, eta Kazuyako Gen Diabolikoko izpirituak eraso egiten dio, bere sabelean dagoen haurra harrapatu nahian. Junek deabruaren izpiritua garaitzea lortzen du eta Yakushimako basoetara erretiratzen da, non Jin Kazama bere semea bakarrik hazten duen.
Altzairuzko Ukabilaren Erregearen II. Txapelketa jokatu zenetik 15 urte igaro direnean, Heihachik botere gehiago lortu nahi izan du. Bere belarrietara, Mesoamerikako hondakin zahar batzuetan bizi den indar misteriotsu baten zurrumurruak iristen dira. Heihachik Tekken Indarrak bidaltzen ditu, Zaibatsu Mishimako indar militarrak, hondakinak ikertu eta han zer botere dagoen ezkutatzeko. Hala ere, kontaktua galdu dute tropekin irrati-mezu baten ondoren: «... denak hilda daude... Ogre ...» Heihachi bera indusketara iristen da, gorpu pila bat aurkituz, baina ohartuta han aurkitutako bizimodua izan litekeela botere gorena lortzeko bere asmoen irtenbidea.

## Kanpo estekak

* Datuak: Q1062106
# Tournaig

Tournaig, Eskoziako ipar-mendebaldeko kostaldeko baserritar eta arrantzale etxalde bat da, Highland eskualdeko Ross eta Cromarty barrutian.

## Kanpo estekak

* Datuak: Q7829292
# Tournayko Gure Amaren abadia

Tournayko Gure Amaren abadia (frantsesez: Abbaye Notre-Dame de Tournay) Frantziako Pirinio Garaiak departamentuan dagoen Tournay hiriko beneditar abadetxea da. XI. mendean, bertan priore-etxe bat ezarri zuten, XVII. mendean abadetxe bilakatu zena. Frantziar Iraultzan desagertu bazen ere, 1952n monjeak berriro hara joan ziren.

## Kanpo estekak

* Datuak: Q2820324
* Multimedia: Abbaye Notre-Dame de Tournay / Q2820324
# Tournaiko kanpandorrea

Tournaiko kanpandorrea (frantsesez: Beffroi de Tournai) Tournain dago, Valonian, Belgikan. Herrialdeko kanpandorrerik zaharrena da. Belgikako eta Frantziako 56 dorre eta kanpandorrez osatutako talde baten parte da eta 1999tik Unescoren Gizateriaren Ondarearen zerrendan dago.
Mendeetan zehar, Tournaiko kanpaiak jaiotzengatik, bisitengatik, erasoengatik eta festengatik jotzen zituzten. Gaur egun, 256 maila eta 72 metroko altuera du, eta Belgikako hiri bisitatuenetariko bat da.

## Historia

Dorrea 1188. urtean hasi zen eraikitzen, Frantziako Felipe Augusto erregeak Tournairi bere foruak eman zizkionean; besteak beste, herritarrei abisu emateko erkidegoko kanpandorrea eraikitzeko eskubidea eman zien.
Dorrearen jatorrizko formak Erdi Aroko dorre bat gogorarazten zuen, zeharkako sekzio karratua eta almenadun parapeto batekin. Dorre zelatari gisa funtzionatzen zuen, suteak eta etsaiak ikusteko. Hiriaren hedapenaren ondorioz, kanpandorrea handitu egin zen 1294an, gorputz gehigarri bat gehituz eta izkinak lau pinakulurekin eskoratuz. Pinakulu bakoitzean soldadu baten estatua jarri zen eta herensuge batek egitura osoa koroatzen zuen. Herensugeak, boterearen eta zaintzaren sinboloa, Belgikako beste dorre zahar batzuk ere koroatzen ditu, hala nola Paños de Ypres lonja eta Ganteko kanpandorrea.
Sute batek eraikina hondatu zuen 1391n. Hurrengo urteetan, hiriak kanpai berriak erosi zituen ondatuta zeuden kanpaiak ordezkatzeko, eta urrezko elementuak gehitu zizkiotenn dorrearen gailur berrituari: tritoiak, estandarteak eta herensuge berri bat. Garai honetako kanpairik handiena, Bancloke izenekoa, eta suteen berri emateko kanpaia, Tinbre izenekoa, gaur egun arte mantendu dira. 1535ean kariloi bat gehitu zitzaion.
Lehen aipatu ditugun erabilerez gain, kanpandorrea ere kartzela zen, eta ganbera batzuk presoentzat erabili ziren 1827 arte.
XIX. mendearen erdialdean zaharberritze handia egin zen. Zaharberritzeko beste kanpaina bat ere hasi zen 1992an, hamarkada bat iraun zuena.

## Galeria

* Tournaiko beffroia.
* Tournaiko beffroia etaNotre-Dameko katedrala.
* Grand-Place, beffroi eta katedrala.

## Erreferentziak

* ↑ World Heritage Committee Inscribes 48 New Sites on Heritage List. Patrimonio de la Humanidad de la Unesco.

## Bibliografia

* Mireille Dujacquier eta Alain Mauchard (2002). Le plus ancien beffroi de Belgique.' Tournai, Belgium: L'asbl Tourisme et Culture.

## Kanpo estekak

* Datuak: Q2742228
* Multimedia: Belfry of Tournai / Q2742228
# Tournaiko katedrala

Tournaiko Andre Mariaren katedrala (frantsesez: Cathédrale Notre-Dame de Tournai, nederlanderaz: Onze-Lieve-Vrouwekathedraal van Doornik) Belgikako katedral katolikoa da, Tournaiko elizbarrutiaren egoitza dena.
1936an Valoniako monumentua izendatua, UNESCOk 2000. urtean Gizateriaren Ondare izendatu zuen.

## Erreferentziak

* ↑ Direction de la Protection - Région Wallone. L'ensemble de la Cathédrale Notre-Dame à l'exception de l'orgue de choeur (partie instrumentale et buffet). in: Patrimoine Wallon..

## Kanpo estekak

* Datuak: Q391229
* Multimedia: Cathédrale Notre-Dame (Tournai) / Q391229
# Tolentino

Tolentino Italiako udalerri bat da. Maceratako probintzian kokatuta dago, Markak eskualdean. 17.872 biztanle ditu, 95,12 kilometro koadroko azaleran banatuta.

## Mugakideak

Tolentinok honako udalerri hauekin egiten du muga:
Camporotondo di Fiastrone Colmurano Corridonia Macerata Pollenza San Ginesio Serrapetrona Treia Urbisaglia Belforte del Chienti San Severino Marche Petriolo

## Kanpo estekak

* Datuak: Q94978
* Multimedia: Tolentino / Q94978
# Toledoko zubia

Toledoko zubia Espainiako Madril hiriburuan dagoen zubi barroko churrigueresco bat da. Manzanares ibaia zeharkatzen du.

## Kokalekua

Arganzuela barrutiko Toledo kalean dago.

## Historia

1718–1732 artean Pedro de Ribera arkitektoak eraiki zuen.
* Gauez.
* San Isidroren irudia.
* Santa Maria Burukoaren irudia.

## Kanpo estekak

* Toledoko zubia. Madrilgo Arkitektoen Eskola (Gaztelaniaz)
* Toledoko zubia. Monumentamadrid.es (Gaztelaniaz)
* Datuak: Q3845616
* Multimedia: Puente de Toledo, Madrid / Q3845616
# Toledoko mendiak

Toledoko mendiak (gaztelaniaz: Montes de Toledo) Iberiar Penintsulan dagoen mendigunea da, Tajo eta Guadiana ibaien arroak banatzen dituena. Ekialdetik mendebaldera bere 350 kilometroko ibilbidean mendirik altuena 1.603 metroko La Villuerca da.
Mendi hauetan Algodor ibaia (95 km), Almonte ibaia (Tajoren ibaiadarra) eta Amarguillo ibaiak (Guadianako ibaiadarra) dute iturria.

## Zatiketa

* Toledoko Mendiak berez: Toledo eta Ciudad Realeko probintzietan kokatuta, mendigune osoaren ekialde eta erdialdeko zatiak dira. Mendirik altuenak Rocigalgo (1447 m), Corral de Cantos (1421 m), Peñafiel (1419 m) eta Amor (1379 m) dira.
* Altamirako mendilerroa: Extremadura eta Gaztela-Mantxa artean kokatuta, mendirik nagusiak Riscos Altos (1324 m) eta Risco de las Moras (1279 m) dira.
* Guadalupeko mendilerroa: Cáceresen kokatuta, mendirik altuenak La Villuerca (1603 m), Cervales (1441 m), Carbonero (1428 m), Ballesteros (1342 m), Sobacorbas (1320 m) eta Risco Redondo (1287 m) dira.
* Montánchezeko mendilerroa: Cáceresen kokatuta, mendirik altuenak Montánchez (995 m), Cancho Blanco (955 m) eta Alijares (786 m) dira.
* San Pedroko mendilerroa: Badajoz eta Cáceresko probintzietan kokatuta, mendirik altuenak Torrico de San Pedro (702 m), Atalaya (624 m), Chorlo (624 m), Morrón del Cotarro (615 m) eta Manzano (610 m) dira.
* San Mamedko mendilerroa: Alentejo Garaian kokatuta, mendirik altuena São Mamede (1025 m) da.

## Erreferentziak

* ↑ 159. araua. Euskaltzaindia (Noiz kontsultatua: 2010-10-12).

## Kanpo estekak

* (Gaztelaniaz) www.montesdetoledo.org
* Datuak: Q628456
* Multimedia: Montes de Toledo / Q628456
# Toledoko mazapan

Toledoko mazapana (gaztelaniaz: mazapán de Toledo) arabiar jatorria duen mazapan mota da, Toledoko probintzian egiten dutena. Mazapan barietate honek adierazpen geografiko babestua du, horretarako gutxienez % 50eko almendra eta azukre naturalekin egiten dute.

## Erreferentziak

* ↑ Euskalterm: [Hipermerkatuetako Produktuak Hiztegia] [2009]

## Kanpo estekak

* Datuak: Q11691713
* Multimedia: Mazapán de Toledo / Q11691713